### NN 40/2025 (7.3.2025.), Odluka o izmjenama i dopunama Nacionalnih kriterija za izbor na nastavno radno mjesto na veleučilištu

Zbor veleučilišta Republike Hrvatske

553

Na temelju članka 94. stavka 2. podstavka 4. i članka 119. stavka 7. Zakona o visokom obrazovanju i znanstvenoj djelatnosti (»Narodne novine«, br. 119/22.), Zbor veleučilišta Republike Hrvatske na svojoj 3. sjednici održanoj 20. veljače 2025. donosi

ODLUKU

O IZMJENAMA I DOPUNAMA NACIONALNIH KRITERIJA ZA IZBOR NA NASTAVNO RADNO MJESTO NA VELEUČILIŠTU

Članak 1.

U cijelom tekstu Nacionalnih kriterija za izbor na nastavno radno mjesto na veleučilištu (»Narodne novine«, br. 36/23. i 108/24.) riječ i poveznica u zagradi »Crosbi (bib.irb.hr)« zamjenjuju se riječima i poveznicom u zagradi »CroRIS – CROSBI (croris.hr/crosbi)«.

Članak 2.

U članku 2. mijenja se stavak 5. i glasi:

»Kod provedbe postupka izbora na radno mjesto ili u naslovnog nastavnika u dodatnom srodnom području i polju znanosti odnosno umjetnosti, ukoliko pristupnik već jest naslovni nastavnik predavač ili viši predavač odnosno ukoliko je izabran na nastavno radno mjesto predavača ili višeg predavača u osnovnom području i polju, ukoliko je protekao propisani zakonski rok za izbor u višeg naslovnog nastavnika, odnosno na više radno mjesto u osnovnom području i polju te ukoliko pristupnik zadovoljava sve uvjete propisane za izbor na dodatno (više) radno mjesto radno mjesto ili za višeg naslovnog nastavnika u dodatnom srodnom području i polju, takav pristupnik ne mora u dodatnom srodnom području i polju krenuti od naslovnog nastavnika predavača odnosno od radnog mjesta predavača. Kod provedbe postupka izbora na radno mjesto ili u naslovnog nastavnika u dodatnom polju znanosti odnosno umjetnosti, ukoliko pristupnik već jest naslovni nastavnik profesor stručnog studija odnosno ukoliko je izabran na nastavno radno mjesto profesora stručnog studija u osnovnom području i polju, ukoliko je protekao propisani zakonski rok za izbor u višeg naslovnog nastavnika, odnosno na više radno mjesto u osnovnom području i polju te ukoliko pristupnik zadovoljava sve uvjete propisane za izbor na dodatno (više) radno mjesto radno mjesto ili za višeg naslovnog nastavnika u istom području ali u dodatnom polju, takav pristupnik ne mora u istom području ali u dodatnom polju krenuti od naslovnog nastavnika predavača odnosno od radnog mjesta predavača. U ovim slučajevima takav pristupnik može biti izabran na radno mjesto ili u odgovarajućeg naslovnog nastavnika najviše na razini na koju bi imao pravo i u osnovnom području i polju.«

U članku 2. stavku 6. brišu se riječi »profesora stručnog studija ili«.

Članak 3.

U cijelom tekstu članka 6. brišu se riječi »u prethodnom izbornom razdoblju«.

Članak 4.

U članku 6. u Posebnim uvjetima u točki 6.3. iza riječi »izvođenja nastave« dodaju se riječi »u inozemstvu«.

Članak 5.

U članku 7. stavku 1. u Općim uvjetima iza riječi »šezdeset (60) norma sati« dodaje se novi opći uvjet koji glasi:

» – da ima ažuriran javno dostupan CroRIS – CROSBI (croris.hr/crosbi) profil, uređen na način kojim se izbjegava dvostruko ili višestruko prikazivanje istih radova, nepripadno povezivanje radova drugih autora, nepravilno kategoriziranje radova te osigurava povezivanje pristupnika s određenim visokim učilištem/visokim učilištima«.

Članak 6.

U članku 8. u Posebnim uvjetima u točki 8.12. iza riječi »najmanje šest (6) sati nastave« dodaju se riječi »u inozemstvu«.

Članak 7.

U članku 10. stavku 1. u Općim uvjetima iza riječi »iznosi četiri (4)« umjesto dvotočke stavlja se točka.

U članku 10. u Posebnim uvjetima u točki 10.5. iza riječi »najmanje šest (6) sati nastave« dodaju se riječi »u inozemstvu«.

Članak 8.

U članku 12. u Posebnim uvjetima u točki 12.5. iza riječi »najmanje šest (6) sati nastave« dodaju se riječi »u inozemstvu«.

Članak 9.

U Nacionalnim kriterijima za izbor na nastavno radno mjesto na veleučilištu (»Narodne novine«, br. 36/23. i 108/24.) dodaje se Prilog 1. koji je sastavni dio Nacionalnih veleučilišnih kriterija.

Članak 10.

Ova Odluka stupa na snagu osmoga dana od dana objave u »Narodnim novinama«.

Klasa: 025-08/25-07/02
 Urbroj: 355-02-02-25-03
 Zagreb, 20. veljače 2025.

Predsjednik
 Zbora veleučilišta
 Republike Hrvatske
 doc. dr. sc. Željko Sudarić, prof. struč. stud., v. r.

PRILOG 1. NACIONALNIM VELEUČILIŠNIM KRITERIJIMA

![](/files/_web/sluzbeni-dio/2025/133243/images/14455.jpg)